A **Külgazdasági és Külügyminisztérium**

(1027 Budapest, Bem rakpart 47.)

a közszolgálati tisztviselőkről szóló 2011. évi CXCIX. törvény

45. § (1) bekezdése alapján

pályázatot hirdet

***pénzügyi referens
(pénzügyi ügyintéző)***

**munkakör betöltésére**

**A jogviszony időtartama:**

határozott idejű kormányzati szolgálati jogviszony (várhatóan 3 évig határozott idejű kinevezés)

**Foglalkoztatás jellege:**

teljes munkaidő (heti 40 óra)

**A munkavégzés helye:**

1027 Budapest, Horvát utca 14-24. (CBC Irodaház)

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó elsődleges feladatkörök:**

3. számú melléklet 47. pontja alapján: Gazdálkodással kapcsolatos és 66. pontja alapján: Költségvetési feladatok,

**A munkakörhöz tartozó főbb tevékenységi körök:**

Központi igazgatással kapcsolatos gazdálkodási, pénzügyi és költségvetési feladatok

**A munkakörben ellátandó lényeges feladatok különösen:**

* Az előirányzatok könyvelése, intézkedés a felmerülő előirányzat-módosítások ügyében a Magyar Államkincstárnál (MÁK), továbbá a MÁK adataival a főkönyvi könyvelésben rögzített előirányzatok egyezőségének biztosítása.
* A kötelezettségvállalások rögzítése, a kötelezettségvállalás-nyilvántartás folyamatos karbantartása, a szabad előirányzat meghatározása.
* Elszámolási kötelezettséggel kapott pénzeszközök kötelezettségvállalásainak és a pénzügyi teljesítéseknek az elkülönített nyilvántartása, az elszámolás elkészítése.

**Illetmény és juttatások:**

Az illetmény és az egyéb juttatásokra a közszolgálati tisztviselőkről szóló 2011. évi CXCIX. törvény rendelkezései, továbbá annak végrehajtási rendeletei az irányadóak.

**Pályázati feltételek és elvárások:**

* magyar állampolgárság, továbbá Magyarországon bejegyzett állandó lakcím/lakóhely,
* (köz)gazdasági területen szerzett felsőfokú szakképzettség (a felsőoktatásban gazdaságtudományok képzési területen vagy a többciklusú képzés bevezetése előtt annak megfelelő egyetemi, főiskolai szakon szerzett szakképzettség, diploma), vagy legalább középfokú iskolai végzettség és mérlegképes könyvelői szakképesítés
* magas szintű táblázat-kezelői (Excel) és felhasználói szintű szövegszerkesztői számítógépes ismeretek.

**Alkalmazási feltételek:**

* büntetlen előélet és cselekvőképesség,
* három hónapnál nem régebbi hatósági erkölcsi bizonyítvány,
* nemzetbiztonsági ellenőrzés kockázatmentes eredménye,
* vagyonnyilatkozat-tételi kötelezettség teljesítése.

**A pályázat elbírálásánál előnyt jelent:**

* legalább 1-3 év pénzügyi, számviteli vagy költségvetési területen szerzett szakmai tapasztalat,
* közigazgatásban szerzett legalább 1 éves szakmai tapasztalat, közigazgatási vizsgák megléte (közigazgatási alapvizsga, közigazgatási szakvizsga)
* államháztartási mérlegképes könyvelő szakképesítés,
* a Forrás ügyviteli rendszer legalább alapszintű ismerete,
* nemzetbiztonsági ellenőrzés kockázatmentes eredményének megléte.

**Számítógépes ismeret:**

* felhasználó szintű számítógépes ismeretek;
* magas szintű Excel és haladó szintű MS Office ismeret.

**Elvárt képességek, készségek:**

* felelősségvállalás, felelősségtudat,
* szakmai elhivatottság, fegyelmezett és lényeglátó munkavégzés,
* a vezetőkkel és a munkatársakkal való alkotó együttműködés,
* jó problémamegoldó készség;
* integritás, megbízhatóság és etikus magatartás,
* logikus gondolkodás, precizitás, alaposság,
* terhelhetőség, rugalmasság, tanulékonyság,
* teljesítménymotiváció.

**A pályázat érvényesen elektronikus úton nyújtható be az alábbiakban felsorolt összes dokumentum csatolásával:**

* 45/2012. (III. 20.) Korm. rendelet szerinti – hiánytalanul kitöltött – közszolgálati önéletrajza,
* az iskolai végzettséget és egyéb szakképzettséget, valamint esetlegesen a nyelvtudást igazoló dokumentumok másolata elektronikus (szkennelt) formátumban,
* motivációs levél (legfeljebb egy A4-es oldalon),
* elektronikus (szkennelt) formátumban aláírt nyilatkozat arról, hogy a pályázó hozzájárul személyes adatainak a Külgazdasági és Külügyminisztérium feladatkörében eljáró munkatársai részéről a pályázattal összefüggően történő kezeléséhez,

**A pályázat benyújtásának határideje:** **2015. december 10.**

**A pályázat benyújtásának módja és feltételei:**

A pályázat kizárólag elektronikus úton nyújtható be a **palyazat11@mfa.gov.hu**email címre, az e-mail tárgyában kérjük feltüntetni: KÖZPONTI IGAZGATÁ PÉNZÜGY PÁLYÁZAT 2015

Kizárólag a pályázati felhívásban szereplő összes, megfelelő formában megküldött dokumentum esetén tudjuk befogadni a pályázatot.

Minden csatolandó dokumentumot egyszerre (egy e-mailben) kérünk benyújtani, a beküldött dokumentumok pótlására, kiegészítésére nincs lehetőség, csak a hiánytalan dokumentációt tekintjük érvényesnek. (Kérjük, hogy a szkennelt dokumentumok mérete egyenként ne haladja meg az 1 MB méretet.)

**Felhívjuk a figyelmet, hogy a hiányosan beküldött, ill. a pályázati feltételeknek nem megfelelő, valamint a határidőn túl benyújtott pályázatokat nem áll módunkban figyelembe venni!**

**A pályázat elbírálásának rendje:**

Felhívjuk a figyelmet, hogy a pályázatok elbírálása a felhívás megjelenését követően folyamatosan történik. Az előminősítést és előzetes kiválasztást követően, a kiválasztott pályázók személyes interjún vesznek részt, ahol szakmai és személyes rátermettségüket vizsgáljuk. **A bizalmasan kezelt pályázatok elbírálásának határideje legkésőbb 2015. december 20.**

A pályázat eredményéről az elbírálásra előírt határidőt követő 8 napon belül csak az eredményesen pályázók kapnak értesítést a pályázati anyagban megadott elektronikus elérhetőségre.

Amennyiben a pályázó nem járul hozzá pályázati anyagának adatbázisban történő rögzítéséhez, a benyújtott sikertelen pályázati anyagok az elbírálásra előírt határidőt követő 15 munkanapon belül törlésre/megsemmisítésre kerülnek.

A beküldött pályázatokat, illetve az abban foglalt adatokat a KKM az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja alapján kezeli. A beküldött és kiválasztásra nem került pályázati anyagok megsemmisítésre kerülnek.

**Egyéb információk:**

Tájékoztatjuk a jelentkezőket, hogy a pályázat nyertesének – a kinevezéshez – három hónapnál nem régebbi hatósági erkölcsi bizonyítvánnyal kell rendelkeznie, valamint nemzetbiztonsági ellenőrzésnek kell alávetnie magát, továbbá a munkaköréhez kapcsolódóan vagyonnyilatkozat-tételi kötelezettség terheli.

Az állás betöltéséhez a büntetlen előélet és a nemzetbiztonsági ellenőrzésen való megfelelés elengedhetetlen.

A Külgazdasági és Külügyminisztérium fenntartja a jogot jelen pályázati felhívás visszavonására és az érintett munkakör pályázaton kívül, a Kttv. 45. § (1) bekezdése szerinti meghívásos vagy belső áthelyezési eljárás útján történő betöltésére.